[{"text_idx": "#000001", "text": "Cyhoeddwyd dau ddiwrnod o wyliau i ddathlu. Paentiwyd llochesi cyrch awyr yn goch, gwyn a glas a gosodwyd baneri bychain i hedfan. Cynhaliwyd parti\u0308on stryd a chafodd coelcerthi eu cynnau. Cyfunwyd cwponau dogni i greu parti\u0308on da, a phan oedd y plant wedi mynd i\u2019r gwely gwthiai\u2019r oedolion radiogramau i\u2019r stryd a dawnsio. Cynhaliwyd gwasanaethau crefyddol ledled Caerdydd."}, {"text_idx": "#000002", "text": "Datganwyd buddugoliaeth yn erbyn Siapan (Diwrnod VJ) ar 15 Awst 1945, a dyna fu diwedd go iawn yr Ail Ryfel Byd, a chafwyd rhagor o ddathliadau gan gynnwys dawns wedi ei goleuo gan oleuadau cerbydau o flaen Neuadd y Ddinas. Dathlodd Americanwyr yn Heol Eglwys Fair a seiniodd y seirenau cyrch awyr am y tro olaf."}, {"text_idx": "#000003", "text": "Byddai bywyd yn newid eto wrth i faciwi\u0302s, milwyr, gweithwyr rhyfel a charcharorion-rhyfel ddechrau dod adref. Roedd hefyd yn amser i gofio\u2019r rhai a gollodd eu bywydau yn y rhyfel. Parhaodd dogni dillad a bwyd wrth i\u2019r genedl ddechrau ailadeiladu."}, {"text_idx": "#000004", "text": "Mae Amgueddfa Caerdydd wedi casglu straeon a gwrthrychau personol yn ymwneud a\u0302 dathliadau Buddugoliaeth yn Ewrop. Tri o drigolion Caerdydd sy\u2019n hel atgofion o\u2019r cyfnod hwn."}, {"text_idx": "#000006", "text": "FE Fett o\u2019r Gatrawd 77 yr Ack-Ack Trwm yma gyda\u2019i wraig a\u2019i ferch, newydd ddychwelyd ar o\u0302l tair blynedd mewn gwersyll carcharorion rhyfel yn Japan."}]